Okresná prokuratúra Dunajská Streda 
Nám. sv. Štefana 1, 929 21 Dunajská Streda 1,  	

Sp. zn. : 2 Pv 236/15/2201-1	Dunajská Streda, 25.8.2015
EEČ : 2-16-193-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-284/DS-DS-15.
- v presne nezistenej dobe od mesiaca september roku 2014 do dňa 24. februára 2015 v obci Potônske Lúky č. XXXXX neoprávnene odoberal elektrickú energiu, ktorého odber podlieha spoplatneniu na základe osobitného prípisu a to tým spôsobom, že na určenom  odbernom mieste 4700111364, meradle č. 5246454 odpojil svorky elektromera, následkom čoho elektromer nezaznamenával spotrebu, tým porušil zákon č. 251/2012 Z.z. o energetike a o zmene a doplnení niektorých zákonov, pričom neoprávnený odber bol zistený počas kontroly pracovníkmi spoločnosti Západoslovenská distribučná a.s. zo dňa 24. 02. 2015 na uvedenom mieste, čím svojím konaním  spôsobil spoločnosti Západoslovenská distribučná a.s.  so sídlom XXXXX, Čulenova č. 6 neoprávneným odberom škodu vo výške 2.586,18 ,- €.

Odôvodnenie: 
Uznesením povereného príslušníka PZ Okresného riaditeľstva PZ XXXXX, obvodného oddelenia PZ XXXXX sp. zn. ČVS:ORP-284/DS-DS-2015,  zo dňa 01.04.2015  bolo podľa § 199 ods. 1 Trestného poriadku začaté trestné stíhanie a následne uznesením rovnakej sp. zn. zo dňa 23.04.2015 podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. e) Trestného zákona   na tom skutkovom základe, ako je to uvedené vo výrokovej časti tohto uznesenia.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený  XXXXX  sa dopustil prečinu krádeže podľa § 212 ods. 2 písm. e) Trestného zákona , za ktorý Trestný zákon  ustanovuje trest odňatia slobody až na dva roky.

Obvinený pri svojom výsluchu pred povereným príslušníkom PZ ako aj  pri vykonaní mediácie pred probačným a mediačným úradníkom Okresného súdu v Dunajskej Strede slobodne,  vážne a určito vyhlásil, že spáchal skutok, za ktorý je stíhaný a svoje protiprávne konanie oľutoval.
	
Obvinený XXXXX taktiež nahradil poškodenej spoločnosti Západoslovenská distribučná a.s. XXXXX  spôsobenú škodu  a to  vo výške 2.586,18 ,- €.

 Pri vykonaní mediácie splnomocnený zástupca poškodenej spoločnosti Západoslovenská distribučná a.s. XXXXX uviedol, že so schválením zmieru s obvineným XXXXX   súhlasí. 

Obvinený XXXXX  uzatvoril prostredníctvom probačného a mediačného úradníka Okresného súdu v Dunajskej Strede zmier s poškodenou spoločnosťou Západoslovenská distribučná a.s. XXXXX. ktorej splnomocnený zástupca  zároveň prehlásil, že v predmetnom trestnom konaní sú jeho nároky na náhradu škody uspokojené v celom rozsahu. 

Obvinený XXXXX ako aj poškodená spoločnosť Západoslovenská distribučná a.s. XXXXX - jej splnomocnený zástupca  zároveň uviedli, že zmier uzavreli slobodne a vážne. 

Dňa 22. 07. 2015 obvinený XXXXX vložil na depozitný účet Krajskej prokuratúry v Trnave sumu vo výške 200 ,- €  na všeobecne prospešné účely. Táto suma je primeraná závažnosti spáchaného trestného činu.

Z uvedenej peňažnej sumy patrí 50 % štátu na peňažnú pomoc obetiam trestnej činnosti a 50 % peňažnej sumy je určených v prospech pre telovýchovné združenie FC Potônske Lúky, IČO 31 822 266. 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru je dostačujúce.  

S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná ( § 185 ods. 2 Trestného  poriadku ).

JUDr. Viktor Kubala
prokurátor